Diari Oficial de la Generalitat Valenciana


Sumari del DOGV 6575, del 28-07-2011 (2011/8393)

RESOLUCIÓ de 15 de julio de 2011, de la directora general d'Educació i Qualitat Educativa, per la qual s'autoritza un programa experimental per a previndre i reduir l'absentisme i l'abandó escolar prematur de l'alumnat en els centres educatius de Secundària que s'especifiquen, durant el curs 2011-2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6575

Data del DOGV
:   28-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8393


Data del document
:   15-07-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * presència escolar
    * absentisme
    * retard escolar
    * alumne
    * mètode pedagògic
    * alumnat
    * ensenyament secundari
    * ensenyament professional
    * centre d'ensenyament
    * organització de l'ensenyament
    * legislació

RESOLUCIÓ de 15 de julio de 2011, de la directora general d'Educació i Qualitat Educativa, per la qual s'autoritza un programa experimental per a previndre i reduir l'absentisme i l'abandó escolar prematur de l'alumnat en els centres educatius de Secundària que s'especifiquen, durant el curs 2011-2012.
[2011/8393]
Per la resolució de 21 de març de 2011, de la Conselleria d'Educació (DOCV núm. 6498 de 08.04.2011) es convoca un programa experimental per a previndre i reduir l'absentisme i l'abandó escolar prematur de l'alumnat en centres educatius d'Educació Secundària Obligatòria sostinguts amb fons públics en l'àmbit de la Comunitat Valenciana, durant el curs 2011-2012.
El present programa experimental s'inscriu en el marc del Pla PREVI de la Comunitat Valenciana i en el Conveni subscrit entre la Generalitat Valenciana i el Ministeri d'Educació per a el Desplegament de la llei Orgànica, 2/2006, de 3 de maig d'Educació.
El programa pretén crear les condicions necessàries perquè els centres, al final del procés d'experimentació, generen materials, bones pràctiques i propostes de millora, que permeten a l'administració identificar les mesures més eficaces i específiques d'atenció a l'alumnat destinatari d'este programa i incorporar-les a la resta de mesures d'atenció a la diversitat i compensació educativa de l'alumnat de l'Educació Secundària Obligatòria.
Una vegada realitzada la valoració dels projectes presentats per la comissió constituïda a este efecte i atenent a la proposta elevada per el òrgan instructor a la directora general d'Educació i Qualitat Educativa, es fa necessari autoritzar als centres seleccionats en cada una de les seues modalitats la realització del programa.
Per tot això i en virtut de les competències que li atribuïx el Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resol
Primer. Autorització
Autoritzar, durant el curs 2011-2012, un programa experimental per a previndre i reduir l'absentisme i l'abandó escolar prematur de l'alumnat en els centres educatius que s'especifiquen en l'annex, i que inclou les modalitats de participació convocades.
Modalitat A, dirigida a aquells centres sostinguts amb fons públics que durant el curs 2010-2011 van desenrotllar el programa experimental per a previndre i reduir l'absentisme i el fracàs escolar (Resolució de 7 de juliol de 2010 de la directora general d'Avaluació, Innovació i Qualitat Educativa i de la Formació Professional) que complisquen les condicions de participació establides en la resolució de 21 de març de 2011, que sol·liciten la seua continuació i que obtinguen una valoració positiva en l'avaluació final.
Els centres d'esta modalitat podran sol·licitar la participació en el programa acollint-se a una de les dos opcions següents:
1ª opció: Els centres sostinguts amb fons públics que per a desenrotllar el present programa no sol·liciten recursos humans complementaris de la Conselleria d'Educació.
2ª opció: Els IES que per a desenrotllar el present programa sol·liciten recursos humans complementaris de la Conselleria d'Educació.
Modalitat B, dirigida a aquells centres sostinguts amb fons públics que no van participar en el programa durant el curs 2010-11.
Els centres d'esta modalitat podran sol·licitar la participació en el programa acollint-se a una de les dos opcions següents:
1ª opció: Els centres sostinguts amb fons públics que per a desenrotllar el present programa no sol·liciten recursos humans complementaris de la Conselleria d'Educació.
2ª opció: Els IES que per a desenrotllar el present programa sol·liciten recursos humans complementaris de la Conselleria d'Educació.
Segon. Realització projectes
Els centres autoritzats desenrotllaran el programa base presentat segons els criteris organitzatius, metodològics i didàctics arreplegats en la Resolució de 21 de març, per la qual es convocaven estos programes.
Tercer. Avaluació
La Direcció General d'Educació i Qualitat Educativa realitzarà el seguiment del programa i la Inspecció Educativa supervisarà, dins de les seues competències, el funcionament correcte.
Si en el procés de seguiment i supervisió dels programes, es detectara que el desenrotllament d'algun d'ells no respon al que preveu el mateix, en relació principalment a l'alumnat seleccionat, l'organització dels temps i espais, la realització de les accions, el compromís dels equips docents i de les entitats col·laboradores i el compliment estricte de les condicions expressades en la Resolució de 21 de març de 2011, la Direcció General d'Avaluació, Innovació i Qualitat Educativa i de la Formació Professional podrà revocar l'autorització del mateix.
Quart. Reconeixement i certificació
Tant al coordinador o a la coordinadora dels projectes en els centres com al professorat amb docència directa, se li reconeixeran 60 hores, atés que este programa d'innovació educativa s'ajusta a allò que s'ha preceptuat en l'article vint-i-sis de l'Orde 99/2010, de 21 de desembre, de la Conselleria d'Educació, per la qual es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat (DOCV núm. 6443 de 21.01.2011), tal com assenyala l'article quaranta-un, de l'esmentada orde, pel qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, a este efecte del complement retributiu relacionat amb la formació permanent del professorat.
El Servici amb competències en matèria de Formació del Professorat de la Conselleria d'Educació, Formació i Ocupació, al terme del programa, expedirà el certificat corresponent.
Quint. Finançament
La Conselleria d'Educació, Formació i Ocupació, a través de la Direcció General d'Educació i Qualitat Educativa, ingressarà a cada centre dependent de la Conselleria la quantitat detallada en l'annex per a dur a terme els projectes aprovats durant el curs 2011-2012. Estes quantitats aniran a càrrec de l'aplicació pressupostària 93.00.777C.704 corresponent a l'aportació del Ministeri d'Educació, i de l'aplicació pressupostària 19.05.64.391.94.5 corresponent a la Generalitat per a l'any 2011, per un import global màxim de 160.000 euros.
La present Resolució produirà efecte l'endemà de la seua publicació en el Diari Oficial de la Comunitat Valenciana.
Contra la present Resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.
València, 15 de julio de 2011.- La directora general d'Educació i Qualitat Educativa: Beatriz Gascó Enríquez.